**Reproş lui Dumnezeu**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reproş lui Dumnezeu

Mi-o făcuşi Tu, mie, Doamne,

Botezat şi bun creştin,

Om la şaişcinci de toamne,

De asear’ mă tot închin;

Te-am rugat doi ani şi-o vară,

Acatiste-am dat, le ştii,

Caprele-n vecini să moară,

Şi-uite-acuma-s încă vii,

Plus că s-au mai şi-mpuiat,

Ca tâmpitele,-n prostie…

Pe cât sunt de ofticat,

Mor de-amar şi gelozie:

A’ lu’ Gheorghe, peste drum,

A fătat cinci iezi pe an,

Că de aia, cum Îţi spun,

E-ăl mai mare-al meu duşman!

A’ lu’ Ion, vecinul meu,

Toate trei de muscă rele,

Fată alea tot mereu…

Nu ştiu ce-o face cu ele!?

Iar, mai jos, e văru’ Gică…

Păi…al dracului golan!

Patru-i fată…şi-una mică,

Zece iezi an dupa an!

Şi vii Tu, de faci minuni,

După doi ani şi o vară,

Bani la popă, rugăciuni…

Să-mi faci ţapii mei să moară!

Valeriu Cercel